pythainlp/thai-wiki-dataset-v3 huggingface dataset:
กฎบัตรแอตแลนติก

กฎบัตรแอตแลนติก (Atlantic Charter) คำประกาศหลักการแห่งนโยบายแห่งชาติโดยประธานาธิบดีแฟรงคลิน ดี. โรเซอเวลต์แห่งสหรัฐอเมริกา และนายกรัฐมนตรีวินสตัน เชอร์ชิลล์แห่งอังกฤษ หลังการประชุมลับบนเรือรบยูเอสเอส ออกัสตานอกชายฝั่งนิวฟันด์แลนด์ เพื่อเป็นการสะท้อนประเด็น 14 ข้อของประธานาธิบดีวูดโรว์ วิลสันและคำประกาศ "สี่เสรีภาพ" ของประธานาธิบดีรูสเวลท์ในวันสาบานตัวเข้ารับตำแหน่งประธานาธิบดีเมื่อเดือนมกราคม พ.ศ. 2484
กฎบัตรแอตแลนติก ครอบคลุม 8 ประเด็นสรุปได้ดังนี้
สหรัฐอเมริกาและสหราชอาณาจักรจะไม่แสวงหาดินแดนใหม่ใด ๆ
การปรับเปลี่ยนเขตแดนจะต้องเป็นไปตามความปรารถนาของพลเมือง
พลเมืองต้องสามารถกำหนดความมุ่งมั่นได้ด้วยตนเอง กำหนดการปกครองด้วยการเลือกตั้งอย่างอิสระ
ลดการกีดกันทางการค้า
สร้างความเสมอภาคและความร่วมมือทางเศรษฐกิจ และเสริมสร้างสวัสดิการและความมั่นคงทางสังคม
สร้างเสรีภาพในความต้องการ ในความกลัวและให้มีเสรีภาพในการพูดและแสดงความคิดเห็นของพลเมืองทุกคน
มีเสรีภาพในน่านน้ำมหาสมุทร
ยับยั้งการใช้กำลังทหาร ปลดอาวุธชาติผู้รุกรานและการปลดอาวุธทั่วไปหลังสงคราม
การยกร่างและการลงนามกฎบัตรได้กระทำอย่างเป็นความลับบนเรือรบ มีการแก้ไขการหลายครั้งและว่ามีการลงนามโดยโรเซอเวลต์และเชอร์ชิลล์ แต่ในความเป็นจริงยังไม่พบต้นฉบับที่ว่ามีการลงนามดังกล่าวทั้งเนื่องจากทั้งสองฝ่ายต้องส่งข้อความทางโทรเลขกลับไปให้คณะรัฐมนตรีสงครามเห็นชอบ จึงปรากฏหลักฐานให้เห็นเพียงร่างกฎบัตรที่เป็นลายมือเชอร์ชิลล์แก้ไข
หลังจากอเมริกาเข้าร่วมรบในสงครามโลกครั้งที่สอง ได้มีการลงนามเป็นกฎบัตรนานาชาติที่ร่วมลงนามโดยสหรัฐฯ สหราชอาณาจักร สหภาพโซเวียตและจีนในวันที่ 1 มกราคม พ.ศ. 2485 ที่กรุงวอชิงตัน ดี.ซี. และในวันต่อมาได้มีประเทศอื่น ๆ อีก 22 ประเทศเข้าร่วมลงนามรับรองด้วย
กฎบัตรแอตแลนติกได้กลายเป็นพื้นฐานของอุดมการณ์ของฝ่ายสัมพันธมิตรในการร่วมมือกันในระหว่างสงครามโลกครั้งที่สอง แต่ฝ่ายอักษะแปลความหมายของความร่วมมือทางการทูตนี้ว่าเป็นการรวมตัวเป็นพันธมิตรเพื่อต่อต้านตน ฮิตเลอร์กล่าวหาว่าการกระทำนี้คือหลักฐานของการร่วมมือสมรู้ร่วมคิดของชาวยิวอเมริกาและชาวยิวอังกฤษ ในจักรวรรดิญี่ปุ่นฝ่ายถืออำนาจทหารในรัฐบาลถือเอาเป็นเหตุผลักดันนโยบายเพื่อต่อสู้สหรัฐฯและสหราชอาณาจักร
กฎบัตรแอตแลนติกนี้ ต่อมาใช้เป็นพื้นฐานของการตั้งและการร่างกฎบัตรสหประชาชาติ
== อ้างอิง ==
Atlantic Meeting, H V Morton, published by Methuen, 1943
== แหล่งข้อมูลอื่น ==
ข้อความในเอกสารกฎบัตรแอตแลนติก
การเมืองในสงครามโลกครั้งที่สอง
การประชุมระหว่างสงครามโลกครั้งที่สอง
กฎหมายในปี ค.ศ. 1941
วินสตัน เชอร์ชิล
แฟรงคลิน ดี. โรสเวลต์
ฝ่ายสัมพันธมิตร (สงครามโลกครั้งที่สอง)
วิล ยัง

วิลเลี่ยม โรเบิร์ต ยัง (William Robert Young) เกิดเมื่อวันที่ 20 มกราคม ค.ศ. 1979 เป็นนักร้องและนักแสดงชาวอังกฤษ โดยเริ่มมีชื่อเสียงจากการประกวด Pop Idol ในปี ค.ศ. 2002 ก่อนเข้าร่วมประกวด วิล ยัง เคยศึกษาทางด้านการเมือง ที่มหาวิทยาลัยเอ็กซิเตอร์ และด้านละครเพลง ที่อาร์ทส์เอ็ดดูเคชันนัลสคูล ในลอนดอน
== Pop Idol ==
เดือน กุมภาพันธ์ ค.ศ. 2002 วิล ยัง เป็นผู้ชนะเลิศจากการแข่งขันรายการเรียลลิตี้โชว์ ชื่อดังของอังกฤษ Pop Idol ด้วยคะแนนโหวตที่มากถึง 4.6 ล้านโหวต เฉือดเฉือนรองชนะเลิศอย่าง กาเร็ท เกตส์ ได้อย่างสวยงาม
== ผลงานด้านเพลง ==
ซิงเกิลแรกเพลง ‘Anything Is Possible/Evergreen’ เป็นเจ้าของสถิติซิงเกิลที่ขายได้เร็วที่สุด
มีอัลบั้มอันดับหนึ่งของ UK Albums Chart ออกมาแล้ว 2 ชุดคือ From Now On (2002) และ Friday’s Child (2003) กับยอดขายว่า 4 ล้านก๊อปปี้ในอังกฤษ และตั๋วคอนเสิร์ตครั้งล่าสุดของเขาขายหมดในเวลา 30 นาที
วิล ยัง ชนะรางวัล Brit Awards ถึง 2 รางวัลคือ Best Breakthrough Artist’ และ ‘Best Male Artist’ (ปี 2004)
เพลง ‘Leave Right Now’ จากอัลบั้ม ‘Friday’s Child’ ที่ทำให้อัลบั้มชุดนี้ขายได้มากกว่า 1.5 ล้านแผ่นในอังกฤษ เมื่อมีซิงเกิลนี้ออกมาเพียงซิงเกิลเดียว และยังทำให้ Eg White ผู้แต่งเพลงนี้ได้รางวัล Best Song Musically And Lyrically จาก Ivor Novello Awards (2004)
== ผลงานด้านภาพยนตร์ ==
นอกจากงานเพลงแล้ว Will ยังได้ทำงานด้านภาพยนตร์ด้วย ภาพยนตร์เรื่องแรกของเขาคือ Mrs Henderson Presents ของผู้กำกับ Stephen Frears โดยรับบทเป็นนักออกแบบท่าเต้นและนักแสดงละครเวที ประกบนักแสดงรุ่นใหญ่อย่าง Bob Hoskins และ Judi Dench และร้องเพลงประกอบคือ ‘All The Things You Are’ (ของ Frank Sinatra)
== อันดับในชาร์ทต่างๆ ==
อัลบั้ม
From Now On (2002) #1 UK
Friday's Child (2003) #1 UK
Keep On (2005) #2 UK
ซิงเกิล
== แหล่งข้อมูลอื่น ==
เว็บไซต์อย่างเป็นทางการของ วิล ยัง 
เว็บไซต์ใน MySpace.com ของ วิล ยัง
นักร้องอังกฤษที่มีความหลากหลายทางเพศ
นักแสดงอังกฤษที่มีความหลากหลายทางเพศ
ชายรักร่วมเพศชาวอังกฤษ
บุคคลจากเทศมณฑลบาร์กเชอร์
ศิษย์เก่าจากมหาวิทยาลัยเอ็กซิเตอร์
อนุสาวรีย์เจ้าบุญวาทย์วงษ์มานิต

thumb
อนุสาวรีย์เจ้าบุญวาทย์วงษ์มานิต เป็นอนุสรณ์สถานที่สร้างในปี พ.ศ. 2521 เพื่ออุทิศแด่เจ้าบุญวาทย์วงษ์มานิต เจ้าผู้ครองนครลำปาง องค์ที่ 13 ครองนครในระหว่างปี พ.ศ. 2440 ถึงปี พ.ศ. 2465 เป็นเจ้าผู้ครองนครองค์สุดท้ายที่ได้รับโปรดเกล้าฯ แต่งตั้งจากสยามประเทศ
== ประวัติ ==
อนุสาวรีย์เจ้าบุญวาทย์วงษ์มานิตเกิดขึ้นจากการดำริร่วมกันของสมาคมนักเรียนเก่าโรงเรียนบุญวาทย์วิทยาลัยและโรงเรียนบุญวาทย์วิทยาลัย เมื่อวันที่ 25 ตุลาคม พ.ศ. 2516 โดยมีวัตถุประสงค์เพื่อเป็นการประกาศเกียรติคุณและสักการบูชา เป็นการแสดงความกตัญญูกตเวทิตาต่อท่านผู้สถาปนาโรงเรียน
ต่อมาเมื่อวันที่ 13 สิงหาคม พ.ศ. 2517 ได้จัดทำเหรียญพ่อเจ้าบุญวาทย์ฯ ให้ประชาชนชาวลำปางเช่าบูชา โดยมีหลวงพ่อเกษม เขมโก เป็นประธานฝ่านสงฆ์ และประสานงานร่วมกับเจ้าบุญส่ง ณ ลำปาง และเจ้าประเวทย์ ณ ลำปาง ในครั้งนั้นหลวงพ่อเกษม เขมโก ได้มอบทุนจำนวน 400,000 บาท เพื่อสร้างอนุสาวรีย์ 200,000 บาท และสร้างอาคารสมาคมนักเรียนเก่า 200,000 บาท
ต่อมากองหัตถศิลป์ กรมศิลปากร ได้ดำเนินการออกแบบและปั้นอนุสาวรีย์ขึ้น โดยสมเด็จพระอริยวงศาคตญาณ สมเด็จพระสังฆราช (วาสน์ วาสโน) ประธานฝ่ายสงฆ์ ทรงเป็นประธานเททองหล่อ และมีศาสตราจารย์ นายแพทย์ บุญสม มาร์ติน รัฐมนตรีว่าการกระทรวงศึกษาธิการ เป็นประธานในพิธีวางศิลาฤกษ์ฐานอนุสาวรีย์ และอัญเชิญอนุสาวรีย์ขึ้นประดิษฐาน เมื่อวันที่ 13 กรกฎาคม พ.ศ. 2521 และได้กระทำพิธีเปิดอนุสาวรีย์เมื่อวันที่ 15 พฤศจิกายนของปีเดียวกัน
ในทุกวันที่ 5 ตุลาคม ซึ่งเป็นวันคล้ายวันถึงแก่พิราลัยของเจ้าบุญวาทย์วงศ์มานิต จะมีพิธีถวายพวงมาลาเป็นประจำทุกปี
== อ้างอิง ==
บุญวาทย์
สิ่งก่อสร้างในอำเภอเมืองลำปาง
โรงเรียนบุญวาทย์วิทยาลัย
ข้าวต้มน้ำวุ้น

ข้าวต้มน้ำวุ้น เป็นของหวานทำด้วยข้าวเหนียวห่อใบตองเป็นรูปสามเหลี่ยม ต้มสุก รับประทานกับน้ำเชื่อม
== เครื่องปรุง ==
ข้าวเหนียว น้ำเชื่อม น้ำใบเตย น้ำแข็ง
แช่ข้าวเหนียวกับน้ำใบเตยหรือน้ำเปล่าราว 1 – 1 ½ ช.ม. ห่อข้าวเหนียวเป็นรูปสามเหลี่ยม กลัดด้วยไม้กลัดให้เรียบร้อย
นำไปนึ่งให้สุกแล้วรับประทานกับน้ำเชื่อม
== อ้างอิง ==
ขนมไทย
ไฟนอลแฟนตาซีคอลเล็คชัน

ไฟนอลแฟนตาซีคอลเล็คชัน (ファイナルファンタジーコレクション ; Final Fantasy Collection) เป็นการนำเอาเกมไฟนอลแฟนตาซีทั้ง 3 ภาค ที่ถูกรีเมคมาลงเครื่องเพลย์สเตชันในช่วงปี 1997-1999 ได้แก่ ไฟนอลแฟนตาซี IV ไฟนอลแฟนตาซี V และ ไฟนอลแฟนตาซี VI มารวมและออกจำหน่ายเป็นเซ็ตเดียวกัน ซึ่งตัวเกมทั้ง 3 ภาคเคยเป็นเกมจากเครื่องซุปเปอร์แฟมิคอมทั้งสิ้น โดยในฉบับรีเมคนี้ ตัวเกมและเนื้อหาทั้งหมดไม่ได้มีการเปลี่ยนแปลงแต่อย่างใด แต่ได้เพิ่มเติมภาพ คอมพิวเตอร์กราฟิก (CG) เข้าไปในส่วนฉากเปิดของเกม และมีโหมดพิเศษ เช่น โหมดรวมภาพ เพลง และ CG มูวี่ ให้ดูหลังจากที่เล่นเกมจบ
ไฟนอลแฟนตาซีคอลเล็คชั่นได้ออกวางจำหน่ายในประเทศญี่ปุ่น เมื่อวันที่ 11 มีนาคม ค.ศ. 1999 โดย บริษัทสแควร์จำกัด
ฟไนอลแฟนตาซีคอลเล็คชัน
ดัชนีการพัฒนามนุษย์

ดัชนีการพัฒนามนุษย์ (Human Development Index) หรือ เอชดีไอ (HDI) คือดัชนีทางสถิติแบบองค์รวมที่รวบรวมข้อมูลเกี่ยวกับการคาดหมายคงชีพ การศึกษา และรายได้เฉลี่ยต่อหัว ซึ่งใช้จัดลำดับการพัฒนามนุษย์ในแต่ละประเทศเป็น 4 กลุ่ม ยิ่งประเทศใดมีระดับการคาดหมายคงชีพ การศึกษา และรายได้เฉลี่ยต่อหัวมาก ก็จะยิ่งส่งผลให้ระดับการพัฒนามนุษย์มากตามไปด้วย ทั้งนี้ดัชนีดังกล่าวได้รับการพัฒนาโดยนักเศรษฐศาสตร์ชาวปากีสถาน มาห์บับ อุล ฮัก ร่วมกับนักเศรษฐศาสตร์ชาวอินเดีย อมรรตยะ เสน ซึ่งได้วางกรอบการศึกษาไว้ว่าผู้คนสามารถที่จะ "เป็น" หรือ "กระทำ" สิ่งที่ตนปรารถนาในชีวิตได้หรือไม่ และเผยแพร่รายงานการศึกษาโดยโครงการพัฒนาแห่งสหประชาชาติ
ใน พ.ศ. 2553 รายงานการพัฒนามนุษย์ได้ริเริ่มดัชนีการพัฒนามนุษย์ปรับปรุงด้วยความไม่เท่าเทียมหรือ "ไอเอชดีไอ" (Inequality-adjusted Human Development Index; IHDI) ในขณะที่ดัชนีแบบเดิมยังถือว่ามีข้อมูลที่เป็นประโยชน์อยู่ โดยกล่าวว่า "ไอเอชดีไอคือดัชนีที่สะท้อนระดับการพัฒนามนุษย์ที่แท้จริง (เนื่องจากพิจารณาความไม่เท่าเทียมในสังคมด้วย)" และ "อาจมองได้ว่าดัชนีการพัฒนามนุษย์แบบเดิมคือศักยภาพในการพัฒนามนุษย์ (ดัชนีไอเอชดีไอสูงสุดที่เป็นได้ เนื่องจากเป็นกรณีที่สังคมมีความเท่าเทียมกันโดยสมบูรณ์)"
ดัชนีการพัฒนามนุษย์วัดความสำเร็จโดยเฉลี่ยของแต่ละประเทศในการพัฒนามนุษย์สามด้านหลัก ๆ ได้แก่
การมีชีวิตที่ยืนยาวและมีสุขภาพดี - วัดจากอายุขัย
ความรู้ - วัดจากการรู้หนังสือ (มีน้ำหนักเป็นสองในสามส่วน) และอัตราส่วนการเข้าเรียนสุทธิที่รวมกันทั้งระดับประถม มัธยม และอุดมศึกษา (มีน้ำหนักเป็นหนึ่งในสามส่วน)
มาตรฐานคุณภาพชีวิต - วัดจากผลิตภัณฑ์มวลรวมภายในประเทศ (Gross Domestic Product - GDP) ต่อหัวและความเท่าเทียมกันของอำนาจซื้อ (purchasing power parity - PPP)
ในแต่ละปี รัฐสมาชิกองค์การสหประชาชาติจะได้รับการจัดอันดับตามดัชนีนี้ ประเทศที่ได้รับการจัดอยู่ในอันดับต้น ๆ มักจะโฆษณาผลการจัดอันดับดังกล่าว (เช่น กรณีของนายฌอง เครเตียง อดีตนายกรัฐมนตรีของแคนาดา) เพื่อที่จะดึงดูดให้บุคลากรที่มีความสามารถอพยพเข้ามาในประเทศของตนมากขึ้น (เพื่อเป็นทรัพยากรมนุษย์ในทางเศรษฐกิจ) หรือเพื่อที่จะลดแรงจูงใจในการอพยพย้ายออก อย่างไรก็ดี องค์การสหประชาชาติยังมีวิธีการวัดความยากจนในแต่ละประเทศอีกด้วย โดยการใช้ดัชนีความยากจนมนุษย์ (Human Poverty Index)
ในปัจจุบันประเทศไทยได้รับการจัดเป็นประเทศที่มีดัชนีการพัฒนามนุษย์สูงมาก จากข้อมูลใน พ.ศ. 2564 ซึ่งเผยแพร่รายงานในวันที่ 8 กันยายน พ.ศ. 2565 โดยโครงการพัฒนาแห่งสหประชาชาติ
== ดัชนีการพัฒนามนุษย์ พ.ศ. 2564 ==
โครงการพัฒนาแห่งสหประชาชาติได้เผยแพร่รายงานการพัฒนามนุษย์ พ.ศ. 2565 ในวันที่ 8 กันยายน พ.ศ. 2565 และได้คำนวณคะแนนสำหรับดัชนีการพัฒนามนุษย์จากประมาณการข้อมูลสำหรับ พ.ศ. 2564 ตารางด้านล่างต่อไปนี้คือกลุ่มประเทศที่มีระดับการพัฒนามนุษย์ "สูงมาก" จำนวน 66 ลำดับ
= สูงขึ้น
= คงเดิม
= ต่ำลง
ตัวเลขด้านข้างเครื่องหมายแสดงถึงอันดับที่เปลี่ยนแปลงไปจากปีก่อนหน้า
== อ้างอิง ==
การพัฒนามนุษย์
ความเหลื่อมล้ำทางเศรษฐกิจ
เศรษฐศาสตร์สิ่งแวดล้อม
โดเมน

โดเมน (domain) อาจหมายถึง
โดเมน (ชีววิทยา) - การจำแนกสิ่งมีชีวิตที่อยู่เหนืออาณาจักรขึ้นไป
ในทางคอมพิวเตอร์และสารสนเทศ
* ชื่อโดเมน - ชื่อที่ตั้งให้คอมพิวเตอร์แทนที่ไอพีแอดเดรส
* ระบบการตั้งชื่อโดเมน
* วินโดวส์เซิร์ฟเวอร์โดเมน - การบริหารจัดการกลุ่มเครื่องคอมพิวเตอร์จากศูนย์กลาง
* โดเมน/โอเอส - ระบบปฏิบัติการ
ในทางคณิตศาสตร์
* โดเมน (ฟังก์ชัน) - เซตของอาร์กิวเมนต์ที่ใส่ลงในฟังก์ชัน
* โดเมน (ทฤษฎีริง) - ริงชนิดหนึ่ง เช่น โดเมนปริพันธ์ โดเมนแบบยุคลิด
* ทฤษฎีโดเมน - สาขาหนึ่งของคณิตศาสตร์ที่ศึกษาเซตอันดับ
ในภาษาอังกฤษ
คำว่า domain สามารถหมายถึง เขตปกครอง หรือ อาณาจักร
สมเด็จพระอริยวงศาคตญาณ

สมเด็จพระอริยวงศาคตญาณ เป็นราชทินนามของสมเด็จพระราชาคณะ ที่พระบาทสมเด็จพระจอมเกล้าเจ้าอยู่หัวทรงสถาปนาขึ้นโดยปรับจากราชทินนาม "สมเด็จพระอริยวงษญาณ" ซึ่งใช้มาแต่เดิม และพระราชทานแก่สมเด็จพระอริยวงศาคตญาณ (อู่) เป็นรูปแรก ต่อมาพระบาทสมเด็จพระจุลจอมเกล้าเจ้าอยู่หัวทรงสถาปนาสมเด็จพระอริยวงศาคตญาณ (สา ปุสฺสเทโว) เจ้าคณะใหญ่คณะเหนือ เป็นสมเด็จพระสังฆราชในราชทินนามเดิม "สมเด็จพระอริยวงศาคตญาณ" จึงใช้เป็นราชทินนามของสมเด็จพระสังฆราชไทยที่เป็นสามัญชนมานับแต่นั้น
== รายนาม ==
ในปัจจุบันมีพระภิกษุได้รับสถาปนาเป็น "สมเด็จพระอริยวงศาคตญาณ" รวมทั้งสิ้น 9 รูป/พระองค์ ดังนี้
{|class="wikitable"
|-
! ลำดับที่ || รายนาม || วัด || ดำรงสมณศักดิ์
|-
| 1 || สมเด็จพระอริยวงศาคตญาณ (อู่) || วัดสุทัศนเทพวรารามราชวรมหาวิหาร || พ.ศ. 2394 - 2401
|-
| 2 || สมเด็จพระอริยวงศาคตญาณ (สา ปุสฺสเทโว)  || วัดราชประดิษฐสถิตมหาสีมารามราชวรวิหาร || พ.ศ. 2434-2442
|-
| 3 || สมเด็จพระอริยวงศาคตญาณ (แพ ติสฺสเทโว) || วัดสุทัศนเทพวรารามราชวรมหาวิหาร || พ.ศ. 2481-2487
|-
| 4 || สมเด็จพระอริยวงศาคตญาณ (ปลด กิตฺติโสภโณ) || วัดเบญจมบพิตรดุสิตวนารามราชวรวิหาร || พ.ศ. 2503-2505
|-
| 5 || สมเด็จพระอริยวงศาคตญาณ (อยู่ ญาโณทโย) || วัดสระเกศราชวรมหาวิหาร || พ.ศ. 2506-2508
|-
| 6 || สมเด็จพระอริยวงศาคตญาณ (จวน อุฏฺฐายี) || วัดมกุฏกษัตริยารามราชวรวิหาร || พ.ศ. 2508-2514
|-
| 7 || สมเด็จพระอริยวงศาคตญาณ (ปุ่น ปุณฺณสิริ) || วัดพระเชตุพนวิมลมังคลารามราชวรมหาวิหาร || พ.ศ. 2515-2517
|-
| 8 || สมเด็จพระอริยวงศาคตญาณ (วาสน์ วาสโน) || วัดราชบพิธสถิตมหาสีมารามราชวรวิหาร || พ.ศ. 2517-2531
|-
| 9 || สมเด็จพระอริยวงศาคตญาณ (อัมพร อมฺพโร) || วัดราชบพิธสถิตมหาสีมารามราชวรวิหาร || พ.ศ. 2560-ปัจจุบัน
|}
กรีนเบย์ แพกเกอส์

กรีนเบย์ แพคเกอรส์ (Green Bay Packers) คือทีมอเมริกันฟุตบอลอาชีพของเมืองกรีนเบย์ ในปัจจุบันเล่นอยู่ในลีกเอ็นเอฟแอล แพคเกอรส์ ชนะซูเปอร์โบวล์ หนึ่งครั้งใน ซูเปอร์โบวล์ XXXI แพคเกอร์เป็นทีมเดียวในเอ็นเอฟแอลที่ตั้งอยู่ในเมืองขนาดเล็ก
==อ้างอิง==
==แหล่งข้อมูลอื่น==
Green Bay Packers at the National Football League official website
Green Bay Packers at the Milwaukee Journal Sentinel
Green Bay Packers at the Green Bay Press-Gazette
ทีมอเมริกันฟุตบอลในสหรัฐอเมริกา
กรีนเบย์ แพกเกอส์
ทีมของเนชันแนลฟุตบอลลีก
กรีนเบย์

กรีนเบย์ (Green Bay) เป็นเมืองในรัฐวิสคอนซิน ในเขตเคาน์ตีบราวน์ ตั้งอยู่ที่ใกล้ปากอ่าวกรีนเบย์ ตั้งอยู่ทางเหนือของเมืองมิลวอกี 180 กม. (112 ไมล์) ตามสำมะโนปี 2547 กรีนเบย์มีประชากรประมาณ 101,100 คน
กรีนเบย์ แพคเกอร์ ทีมอเมริกันฟุตบอลประจำเมืองโดยเริ่มตั้งแต่ปี ค.ศ. 1919 โดยเมืองกรีนเบย์ได้เป็นเมืองที่เล็กที่สุดที่มีทีมอเมริกันฟุตบอลในเอ็นเอฟแอลในเมือง
== ตารางสภาพภูมิอากาศในกรีนเบย์ ==
== สถานศึกษา ==
== เมืองพี่เมืองน้อง ==
อิราปัวโต, เม็กซิโก
== อ้างอิง ==
== แหล่งข้อมูลอื่น ==
เว็บไซต์ทางการเมืองกรีนเบย์
เว็บไซต์ทางการของย่านบรอดเวย์
Packer Country Visitor & Convention Bureau 
หอการค้ากรีนเบย์
Belgian-American Research Collection
กรีนเบย์
มิสเตอร์เคนเนดี

เคนเนต แอนเดอร์สัน (Kenneth Anderson; เกิด 6 มีนาคม ค.ศ. 1976) หรือชื่อในวงการมวยปล้ำ มิสเตอร์เคนเนดี (Mr. Kennedy) หรือ เคน เคนเนดี (Ken Kennedy) เป็นนักมวยปล้ำอาชีพชาวอเมริกัน เป็นอดีตแชมป์โลก TNA เคยเป็นแชมป์ยูเอสของ WWE และชนะการปล้ำไต่บันได Money In The Bank ในเรสเซิลเมเนีย ครั้งที่ 23 แต่ถูกชิงกระเป๋าไปโดยเอดจ์ ทำให้เขาเสียสิทธิ์ชิงแชมป์โลกเฮฟวี่เวท และในวันที่ 29 พฤกษภาคม ค.ศ. 2009 ทาง WWE ได้ไล่เคนเนดีออกอย่างกะทันหัน โดยข่าวนี้ได้ประกาศผ่านเว็บไซด์ส่วนตัวของเขาเอง ก่อนจะย้ายมาสังกัดอยู่ TNA ในชื่อ เคน แอนเดอร์สัน (Ken Anderson)
== ผลงาน ==

All-Star Championship Wrestling/ACW Wisconsin
* ACW Heavyweight Championship (4 times)
* ACW Tag Team Championship (3 times) – with Mike Mercury (1), Eric Hammers (1), and Adrian Serrano (1)
* ACW Television Championship (1 time)
* ACW Hall of Fame (Class of 2009)
Big League Wrestling
* BLW World Heavyweight Championship (1 time)
* BLW Tag Team Championship (1 time)
Championship Of Wrestling
* cOw/WPWI United Championship (1 time)
Great Lakes Championship Wrestling
* GLCW Heavyweight Championship (1 time)
Heavy on Wrestling
*HoW Undisputed Championship (1 time)
Mid American Wrestling
* MAW Heavyweight Championship (1 time)
NWA Midwest
* NWA Midwest Heavyweight Championship (1 time)
Nu-Wrestling Evolution/New Wrestling Entertainment
* NWE World Heavyweight Championship (1 time)
Pro Wrestling Illustrated
* Ranked No. 7 of the top 500 singles wrestlers of the year in the PWI 500 in 2011
Pro Wrestling Pride 
* PWP Heavyweight Championship (1 time)
River City Championship Wrestling
* RCCW Heavyweight Championship (1 time)
Total Nonstop Action Wrestling
* TNA World Heavyweight Championship (2 time)
Ultimate Pro Championship Wrestling
* UPCW Tag Team Championship (1 time) – with Big Daddy Loker
World Association of Wrestling
* WAW World Heavyweight Championship (1 time)
World Wrestling Entertainment
* WWE United States Championship (1 time)
* Money in the Bank (2007)
Wrestling Observer Newsletter
*Best Gimmick (2005)
* Worst Gimmick (2013) as a member of Aces & Eights
Xtreme Intense Championship Wrestling
* XICW Tag Team Championship (1 time) – with Joey Padgett
== อ้างอิง ==
== แหล่งข้อมูลอื่น ==
TNA Wrestling profile
นักมวยปล้ำอาชีพชาวอเมริกัน
บุคคลจากรัฐวิสคอนซิน
เอ็สเซิน

เอ็สเซิน (Essen) เป็นนครในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ริมฝั่งแม่น้ำรัวร์ เอ็สเซินเป็นเมืองที่ใหญ่เป็นอันดับสองของแคว้นรูร์ และใหญ่เป็นอันดับแปดในประเทศเยอรมนี มีประชากร 584,295 คน (เมื่อ 1 มกราคม พ.ศ. 2549)
เมื่อเดือนมิถุนายน พ.ศ. 2548 เมืองเอ็สเซินได้รับเลือกเป็น "เมืองหลวงทางวัฒนธรรมของยุโรป 2010"
== อ้างอิง ==
== แหล่งข้อมูลอื่น ==
Essen.de  เว็บไซต์อย่างเป็นทางการ
 
เมืองหลวงทางวัฒนธรรมของยุโรป
เสรีนครจักรวรรดิ
เมืองหลวงทางวัฒนธรรมของยุโรป

เมืองหลวงทางวัฒนธรรมของยุโรป เป็นเมืองที่ได้รับเลือกจากสหภาพยุโรปเป็นช่วงเวลาหนึ่งปี ซึ่งในช่วงเวลานั้นเมืองจะได้รับโอกาสให้แสดงวัฒนธรรมและการพัฒนาวัฒนธรรมของตน เมืองในยุโรปจำนวนมากได้ใช้โอกาสนี้ในการเปลี่ยนแปลงทั้งฐานวัฒนธรรมของตนและมุมมองจากนานาชาติต่อเมืองของตนอย่างสิ้นเชิง
== เมืองหลวงทางวัฒนธรรมของยุโรป ==
=== เมืองหลวงทางวัฒนธรรมของยุโรปในอดีต ===
1985:  เอเธนส์ ประเทศกรีซ
1986:  ฟลอเรนซ์ ประเทศอิตาลี
1987:  อัมสเตอร์ดัม ประเทศเนเธอร์แลนด์
1988:  เบอร์ลินตะวันตก ประเทศเยอรมนีตะวันตก
1989:  ปารีส ประเทศฝรั่งเศส
1990:  กลาสโกว์ สหราชอาณาจักร
1991:  ดับลิน ประเทศไอร์แลนด์
1992:  มาดริด ประเทศสเปน
1993:  แอนต์เวิร์ป ประเทศเบลเยียม
1994:  ลิสบอน ประเทศโปรตุเกส
1995:  ลักเซมเบิร์ก ประเทศลักเซมเบิร์ก
1996:  โคเปนเฮเกน ประเทศเดนมาร์ก
1997:  เทสซาโลนีกี ประเทศกรีซ
1998:  สต็อกโฮล์ม ประเทศสวีเดน
1999:  ไวมาร์ ประเทศเยอรมนี
2000:  เรคยาวิก ประเทศไอซ์แลนด์,  แบร์เกน ประเทศนอร์เวย์,  เฮลซิงกิ ประเทศฟินแลนด์,  บรัสเซลส์ เบลเยียม,  ปราก สาธารณรัฐเช็ก,  คราคูฟ ประเทศโปแลนด์,  ซานเตียโกเดกอมโปสเตลา ประเทศสเปน,  อาวีญง ประเทศฝรั่งเศส และ  โบโลญญา ประเทศอิตาลี
2001:  รอตเทอร์ดาม ประเทศเนเธอร์แลนด์ และ  โปร์ตู ประเทศโปรตุเกส
2002:  บรูช ประเทศเบลเยียม และ  ซาลามังกา ประเทศสเปน
2003:  กราทซ์ ประเทศออสเตรีย
2004:  เจนัว ประเทศอิตาลี และ  ลีล ประเทศฝรั่งเศส
2005:  คอร์ก ประเทศไอร์แลนด์
2006:  แพทรัส ประเทศกรีซ
2007:  ลักเซมเบิร์ก ประเทศลักเซมเบิร์ก และ  ซีบีอู ประเทศโรมาเนีย
2008:  ลิเวอร์พูล สหราชอาณาจักร และ  สตาวังเงอร์ ประเทศนอร์เวย์
2009:  ลินซ์ ประเทศออสเตรีย และ  วิลนีอุส ประเทศลิทัวเนีย
2010:  เอสเซิน ประเทศเยอรมนี,  เพช ประเทศฮังการี และ  อิสตันบูล ประเทศตุรกี
2011:  ตุรกุ ประเทศฟินแลนด์ และ  ทาลลินน์ ประเทศเอสโตเนีย
2012:  กีมาไรช์ ประเทศโปรตุเกส และ  มารีบอร์ ประเทศสโลวีเนีย
2013:  มาร์แซย์ ประเทศฝรั่งเศส และ  คอชิตเซ ประเทศสโลวาเกีย
2014:  อือมิยอ ประเทศสวีเดน และ  รีกา ประเทศลัตเวีย
2015:  มงส์ ประเทศเบลเยียม และ  เปิลเซน สาธารณรัฐเช็ก
2016:  ซานเซบัสเตียน ประเทศสเปน และ วรอตสวัฟ  ประเทศโปแลนด์
2017:  ออร์ฮูส ประเทศเดนมาร์ก และ แพฟอส  ประเทศไซปรัส
2018:  เลวาร์เดิน ประเทศเนเธอร์แลนด์ และ วัลเลตตา  ประเทศมอลตา
2019:  มาเตรา ประเทศอิตาลี และ ปลอฟดิฟ  ประเทศบัลแกเรีย
2020-เมษายน 2021:  ริเยกา ประเทศโครเอเชีย และ กอลเวย์  ประเทศไอร์แลนด์
2022:  เกานัส ประเทศลิทัวเนีย,  แอฌวลต์เซิชท์ ประเทศลักเซมเบิร์ก และ  นอวีซาด ประเทศเซอร์เบีย
=== เมืองหลวงทางวัฒนธรรมของยุโรปในขณะนี้ ===
2023:  แว็สเปรม ประเทศฮังการี,  ตีมีชออารา ประเทศโรมาเนีย และ  เอเลฟซีนา ประเทศกรีซ
=== เมืองหลวงทางวัฒนธรรมของยุโรปในอนาคต ===
จากเว็บไซต์อย่างเป็นทางการของอียู
2024:  ตาร์ตู ประเทศเอสโตเนีย,  บาทอิชเชิล ประเทศออสเตรีย และ  บูเดอ ประเทศนอร์เวย์
2025:  เค็มนิทซ์ ประเทศเยอรมนี
หมายเหตุ: ระหว่าง ค.ศ. 2007 และ 2025 จะมีหลายเมืองที่ได้เป็นเมืองหลวงทางวัฒนธรรมของยุโรป
== ดูเพิ่ม ==
เมืองหลวงทางวัฒนธรรมของอเมริกา
เมืองหลวงทางวัฒนธรรมของอาหรับ
== อ้างอิง ==
สหภาพยุโรป
เมืองหลวงทางวัฒนธรรม
เมืองหลวงในทวีปยุโรป
Hungary

Redirect ประเทศฮังการี
ลาสต์ออร์เดอร์: ไฟนอลแฟนตาซี VII

ลาสต์ออร์เดอร์: ไฟนอลแฟนตาซี VII (ラストオーダー ファイナルファンタジーVII; Last Order: Final Fantasy VII) เป็นภาพยนตร์อนิเมะ OVA ที่ถูกบรรจุไว้ใน ไฟนอลแฟนตาซี VII แอดเวนต์ชิลเดรน ชุด Ultimate Edition "Advent Pieces: Limited" ผลิตโดยสแควร์เอนิกซ์ และ แมดเฮาส์ มีความยาวทั้งสิ้น 25 นาที ออกวางจำหน่ายในวันที่ 14 กันยายน พ.ศ. 2548 เนื้อหาเกี่ยวกับเหตุการณ์ที่เกิดขึ้นในอดีตเมื่อ 5 ปีที่แล้ว ซึ่งเป็นช่วงเวลาก่อนที่จะเข้าสู่เรื่องราวในเกม ไฟนอลแฟนตาซี VII โดยเรื่องราวในภาคลาสต์ออร์เดอร์นี้ ยังเชื่อมต่อกับเนื้อเรื่องในเกม ไฟนอลแฟนตาซี VII ด้วย
==ทีมงานสร้าง==
ผู้กำกับ: โมริโอะ อาซากะ
เนื้อเรื่องดั้งเดิม: คาซึชิเงะ โนจิมะ
ผู้เขียนบท: คาซึฮิโกะ อินุไค
ออกแบบตัวละคร: ฮิซาชิ อาเบะ
กำกับศิลป์: ฮิเดโทชิ คาเนโกะ
ดนตรีประกอบ: ทาเคฮารุ อิชิโมโตะ
ควบคุมการสร้าง: เท็ตสึยะ โนมูระ
อำนวยการสร้าง: ชินจิ ฮาชิโมโตะ, โยชิโนริ คิตาเซะ, โยอิจิ วาดะ
ผลิตแอนิเมชัน: แมดเฮาส์
==ผู้ให้เสียงพากย์==
แซ็ค: เคนอิจิ ซุซุมูระ
เซฟิรอธ: โทชิยูกิ โมริคาวะ
คลาวด์ สไตรฟ์: ทากาฮิโระ ซากุระอิ
ทีฟา ล็อกฮาร์ท: อายูมิ อิโต้
เส็ง: จุนอิจิ สุวาเบะ
เรโน: เคจิ ฟุจิวาระ
รู้ด: ไทเต็น คุสึโนกิ
เติร์กส (กระบอง): ไดสุเกะ นามิคาวะ
เติร์กส (ปืนสั้น): เมงุมิ โทโยงุจิ
เติร์กส (ปืนช็อตกัน): มายูโกะ อาโอกิ
เติร์กส (ปืนคู่): กินเป ซาโต้
เติร์กส (หมัดมวย): โฮชู โอซึกะ
โฮโจ: นาจิ โนซาวะ
ซันกัน: ฮิโรชิ ฟูจิโอกะ
ไฟนอลแฟนตาซี
โอวีเอ
เบลแอนด์เซบาสเตียง

เบลแอนด์เซบาสเตียง (Belle & Sebastian) เป็นวงดนตรีสัญชาติสก็อต รวมตัวกันที่กลาสโกว์เมื่อ มกราคม พ.ศ. 2539 หลังจากออกอัลบั้มและอีพีจำนวนหนึ่งกับค่ายเพลง Jeepster Records พวกเขาก็เซ็นสัญญากับ Rough Trade Records ในสหราชอาณาจักร และ Matador Records ในสหรัฐอเมริกา
ในขณะที่เพลงของวงมักจะถูกจัดอยู่ในแนว "twee pop" (ซึ่งทางวงปฏิเสธว่าไม่ใช่) Belle & Sebastian กลับมีลักษณะร่วมอย่างมากกับวงอินดี้ที่ทรงอิทธิพลอย่าง The Smiths และ Felt รวมทั้งได้รับอิทธิพลจากแนว northern soul และ funk ซึ่งโดยปกติจะไม่ถูกจัดให้อยู่ร่วมกับแนว twee. บริการดาวน์โหลดและแนะนำเพลง Audiogalaxy จัดให้เพลงของ Belle & Sebastian เป็นแนว chamber pop เนื่องจากพวกเขาใช้เครื่องดนตรีที่ไม่ค่อยพบในดนตรีป็อป เช่น ฟลุ๊ต เชลโล หรือ ทรัมเป็ต
== อัลบั้ม ==
(#ตัวเลข ด้านหลัง คืออันดับในตารางอันดับเพลง)
Tigermilk, ค.ศ. 1996; #13 UK (ในการวางแผงอีกครั้งเมื่อ ค.ศ. 1999), #15 SWE
If You're Feeling Sinister, ค.ศ. 1996; #191 UK
The Boy with the Arab Strap, ค.ศ. 1998; #12 UK, #30 SWE
Fold Your Hands Child, You Walk Like a Peasant, ค.ศ. 2000; #10 UK, #80 US, #11 SWE
Storytelling, ค.ศ. 2002; #26 UK, #150 US, #29 SWE
Dear Catastrophe Waitress, ค.ศ. 2003; #21 UK, #84 US, #16 SWE
The Life Pursuit, ค.ศ. 2006; #8 UK, #65 US, #47 CAN, #20 SWE, #60 AUT, #56 SUI, #48 AUS
กลุ่มดนตรีสัญชาติสก็อต
ปลาตาดำ

ปลาตาดำ หรือ ปลาเปี่ยน หรือ ปลาปากเปี่ยน (Sharp-mouth barb)   เป็นปลาน้ำจืดสกุล Scaphognathops (/สแค-โฟ-แน็ธ-ออฟส์/) ในวงศ์ปลาตะเพียน (Cyprinidae)
มี 3 ชนิด คือ
Scaphognathops bandanensis Boonyaratpalin & Srirungroj, 1971
Scaphognathops stejnegeri      (Smith, 1931) 
Scaphognathops theunensis Kottelat, 1998 
มีรูปร่างโดยรวมคล้ายปลาในวงศ์นี้ทั่วไป แต่ลำตัวกว้างและแบนข้างมากกว่า ส่วนหัวมีขนาดเล็ก จะงอยปากแหลม ริมฝีปากล่างมนกลมและมีขอบแข็ง ไม่มีหนวด เกล็ดใหญ่ ครีบหลังสีคล้ำ ปลายขอบของก้านครีบอันแรกเป็นหยักแข็ง ถัดจากส่วนนี้ไปจะมีลักษณะเรียวแหลม ครีบหางเว้าลึก ครีบอกและครีบท้องเล็ก ตัวมีสีเงินอมเทามีแต้มประสีคล้ำบนเกล็ด ขอบครีบหางสีแดงเรื่อ ด้านหลังสีจาง ปลาในช่วงวัยรุ่นจะมีจุดสีดำที่บริเวณโคนครีบหาง มีพฤติกรรมชอบไล่กัดกินเกล็ดของปลาตัวอื่น
มีขนาดประมาณ 15 เซนติเมตร ใหญ่สุดที่พบคือ 25 เซนติเมตร
เป็นปลาที่พบเฉพาะในแม่น้ำโขงตั้งแต่จังหวัดหนองคายลงมา เป็นปลาเศรษฐกิจในภาคอีสาน นิยมบริโภคโดยการปรุงสด ทำปลาร้า และรมควัน เป็นต้น และยังเลี้ยงเป็นปลาสวยงามได้อีกด้วยที่มีพบขายในตลาดปลาสวยงามเป็นบางครั้ง เพราะเป็นปลาที่พบตามฤดูกาล
==อ้างอิง==
==แหล่งข้อมูลอื่น==
ปากเปี่ยน
ปากเปี่ยน
ปากเปี่ยน
ปากเปี่ยน
ปากเปี่ยน
ซิงงี

ที่ราบสูงอังคารานา หรือ ซิงงี ตั้งอยู่ทางเหนือของเกาะมาดากัสการ์ คำว่า ซิงงี (tsingy) เป็นภาษามาลากาซีเลียนแบบเสียงที่เกิดจากการเคาะหินซึ่งคล้ายกับเสียงระฆังร้าว
== ภูมิประเทศ ==
เป็นภูมิประเทศแบบหินปูน (karst) เกิดจากการกัดเซาะของพายุฝนที่เกิดต่อเนื่องหลายพันปี จนทำให้ส่วนบนของหินปูนที่อ่อนถูกกัดเซาะจนเป็นยอดแหลมสูง หน้าผาหินปูนในบริเวณนี้สูงกว่า 180 เมตร บางแห่งมียอดหินคมเหมือนใบมีดโกนสูงถึง 30 เมตร ตรงกลางมีป่าไม้ซึ่งมีต้นเบาแบ็บ มะเดื่อ และปาล์มขึ้นอยู่ น้ำฝนที่กัดเซาะหินปูนนั้นยังเซาะหินให้เป็นโพรงจนเกิดถ้ำลึก และไหลไปรวมกันจนเป็นแม่น้ำใต้ดิน ในแม่น้ำนี้เป็นแหล่งอาศัยของปลาไหลที่ดุร้ายและจระเข้
== สัตว์ที่พบ ==
สัตว์ที่อาศัยในบริเวณนี้ได้แก่ ลีเมอร์ซึ่งเป็นไพรเมตชนิดหนึ่งและเป็นสัตว์ที่เป็นเอกลักษณ์ของบริเวณนี้ สัตว์เลี้ยงลูกด้วยนมอื่นๆได้แก่ พังพอนหางปล้อง ฟอสซา (คล้ายแมวป่า) นกในบริเวณนี้มี 250 ชนิด และเป็นนกเฉพาะถิ่น 100 ชนิด นกบางชนิด เช่น นกอีพิออร์นิสซึ่งมีขนาดใหญ่กว่านกกระจอกเทศและบินไม่ได้ ถูกล่าจนสูญพันธ์ไปตั้งแต่ พ.ศ. 2209
== การสำรวจ ==
การเข้าไปสำรวจที่ราบสูงนี้ดวยเท้าทำได้ยาก นิยมสำรวจด้วยเฮลิคอปเตอร์มากกว่า
== อ้างอิง ==
ภูมิทัศน์มหัศจรรย์ของโลก.พิมพ์ครั้งที่ 3. รีดเดอร์ส ไดเจสต์ (ประเทศไทย). 2547
ประเทศมาดากัสการ์